钦定古今图书集成/理学汇编/学行典/第083卷 > 孔丛子 > 《杂训》
## 钦定古今图书集成/理学汇编/学行典/第083卷 > 孔丛子 > 《杂训》

子上杂所习，请于子思。子思曰：“先人有训焉：‘学必由
圣，所以致其材也；厉必由砥，所以致其刃也。故夫子
之教，必始于《诗》《书》，而终于《礼》乐。杂说不与焉，又何请’？”
子思谓子上曰：“白乎！吾尝深有思而莫之得也，于学
则寤焉，吾尝企有望而莫之见也，登高则睹焉。是故
虽有本性，而加之以学，则无惑矣。”